Opdateret klokken 01.00. Lidt over midnat kravlede de to nordjyske svømmere Per Christensen og Anders Vestergaard op på bådebroen i den svenske på Hunnebostrand. Da havde de svømmet godt 115 kilometer og slået den danske rekord, der blev sat i 1938 på 110 kilometer. Det var ellers meningen, at de Anders Vestergaard og Per Christensen skulel have svømmet helt til Sydnorge, men modstrøm og udmattethed tvang dem til at stoppe ved Sveriges vestkyst cirka 100 kilometer nord for Göteborg. Det er godt 38 timer siden, de hoppede i vandet ved Skagens Gren, og de to svømmere er nu indehaver af den danske rekord i længste uafbrudte svømmetur. Den nuværende rekord for længste uafbrudte svømmetur er på 110 kilometer og blev sat i 1938, da Jenny Kammersgaard fra Horsens svømmede fra Gedser til Varnemünde i Tyskland på 40 timer. Per Kristensen og Anders Vestergaard styrede i første omgang mod Sverige for at følge en stærk strøm, der går nordpå. Med sig på turen har de to svømmere en række hjælpere, to følgebåde og en havkajak, der følger efter dem. Du kan følge de to langdistancesvømmeres fortsatte tur på linket her .

Referat:
De to langdistancesvømmere Per Christensen og Anders Vestergaard slog den danske rekord efter 38 timer i vandet.